6Conform Legii 544/2001 unitatea sanitara, prin PC are obligatia sa publice din oficiu urmatoarele informatii:

1. Acte normative care reglementeaza organizarea si functionarea SJU
2. Structura organizatorica, atributiile departamentelor, programul de functionare, programul de audiente al managerului
3. Numele si prenumele persoanelor din conducerea spitalului si ale responsabilului cu difuzarea informatiilor publice
4. Coordonatele de contact ale spitalului, respectiv: denumirea, sediul, numarul de telefon, fax, mail, pagina web
5. Surse financiare, bugetul si bilantul contabil
6. Programele si strategiile proprii
7. Lista cuprinzand documentele de interes public
8. Lista cuprinzand categoriile de documente produse si/sau gestionate, potrivit legii
9. Modalitatile de contestare a deciziei autoritatii sau a institutiei publice in situatia in care persoana se considera vatamata in privinta dreptului de acces la informatiile de interes pubvlic solicitate.

PC are obligatia, cf. Legii 544/2001 sa actualizeze anual aceste date.

Conform Legii 544/2001 privind liberul acces la informatiile de interes public, unitatea sanitara, prin PC are obligatia sa publice din oficiu, cel putin o data pe an, raportul de activitate al institutiei. Potrivit Legii 544/2001, art5, alin 3, unitatea sanitara, prin manager trebuie sa publice raportul de activitate in Monitorul oficial al Romaniei, partea a III-a.

PC indruma si coordoneaza pregatirea si folosirea eficienta a mijloacelor de informare si comunicare conform intereselor SJU.

 Acreditarea reprezentanților mass-media: acreditarea reprezintă o etapă obligatorie și anterioară accesului reprezentanților mass-media, în spațiile şi la activitățile SJU Focsani. Acreditarea este de două tipuri: acreditare permanentă, care se realizează la începutul fiecărui an şi acreditare la un anumit eveniment, care se acordă în cazul unor evenimente special care se organizează de către S..J.U. Cele două tipuri de acreditări nu se exclude reciproc. Acreditarea reprezentanților mass-media se face fără discriminare, pe baza cererii acestora, în termen de două zile de la înregistrarea solicitării, de catre managerul unitatii. Potrivit legii, S.J.U. poate refuza acordarea acreditării sau poate retrage acreditarea unui ziarist numai pentru fapte care împiedică desfăşurarea normala a activității spitalului şi care nu privesc opiniile exprimate în presă de respectivul ziarist, în condițiile şi în limitele legii. Refuzul acordării acreditării şi retragerea acreditării unui ziarist se comunică în scris şi nu afectează dreptul organismului de presă de a obține acreditarea pentru un alt ziarist.

 Accesul reprezentanților mass-media în spațiile și la activitățile S.J.U Focsani: mijloacele de informare în masă au acces la toate acțiunile publice organizate de S.J.U. Focsani. La activitățile publice ale S.J.U pot paricipa numai jurnaliştii acreditați, în prealabil. În mod execepțional, dacă reprezentanții presei doresc participarea la un anumit eveniment şi nu se regăsesc pe lista jurnaliştilor acreditați permanent, aceştia pot solicita o acreditare pentru respectivul eveniment. Reprezentanții S.J.U au obligația să informeze, în timp util, mijloacele de informare în masă asupra conferințelor de presa sau oricăror alte acțiuni publice organizate de acesta.

 Pentru accesul în S.J.U, reprezentanții mass-media vor respecta următoarele reguli:¬îşi vor exprima intenția de a efectua activități de documentare de presă în cadrul Spitalului Județean de Urgență Sf. Pantelimon Focsani, utilizând datele de contact de pe pagina de Internet a spitalului sau folosind datele obținute din alte surse oficiale.Solicitarea poate fi în scris, verbal sau prin e-mail la adresa relatii.publice@spitalvn.ro sau manager@spitalvn.ro. în urma analizei solicitării de acces, conducerea spitalului va fi de acord sau va refuza accesul pentru efectuarea documentării de presă (filmare, fotografiere, interviuri). Conducerea spitalului va motiva, in scris, conform prevederilor legale, refuzul accesului in institutie al jurnalistilor. În absența acordului conducerii spitalului, filmarea şi fotografierea în incinta spitalului (curte şi clădiri) sunt interzise. Ulterior exprimării acordului, la data şi ora stabilite, reprezentanții mass-media se vor prezenta la punctul de acces al unității sanitare, unde vor fi luați în evidență pe baza actului de identitate şi a legitimației de presă de catre agentul de pază, care va anunta PC de prezenta presei in unitate. Pe tot parcursul vizitei in institutie, mass-media va fi insotita de PC. Reprezentanții mass-media pot filma numai în spațiile pentru care managerul şi-a exprimat acordul.

In situația accesului abuziv în instituție, persoanele care fac documentare de presă fără acceptul conducerii (inclusiv persoane care nu fac parte din instituții de presă, dar fac documentare de presă şi utilizează imagini şi filmări destinate activităților de informare publică) este anunțată conducerea spitalului, medicul de gardă şi serviciul de pază, urmând să fie luate măsurile impuse de situația creată. În cazul necooperării, conducerea spitalului sau medicul şef de gardă va contacta Poliția, pentru evacuarea persoanei/ persoanelor în cauză.

 Precizări privind fotografiere, filmarea în interiorul spitalului și alte situații special: in cazul în care reprezentanţii mass-media doresc intervievarea unui pacient, PC se va asigura că pacientul îşi exprimă acordul privind intervievarea şi filmarea/fotografiereasa şi că acest acord a fost exprimat şi în scris, verificând existența formularului. Acordul pacientului va ramane atasat la foaia de observatie a acestuia. Acordul pacientului privind filmarea/fotografierea în incinta spitalului, conform anexei la prezenta procedură.

 În cadrul UPU–SMURD, în afara orelor normale de lucru ale instituției, filmarea/fotografierease va face în zonele stabilite de către medical-şef UPU-SMURD, care are obligația de a anunța telefonic directorul medical sau PC. Sunt strict interzise publicarea, pe rețelele de socializare, a filmărilor/ fotografiilor de orice fel, luate fără acordul conducerii spitalului.

 Interviurile in cadrul spitalului referitoare la starea pacientilor vor fi acordate numai de catre Purtatorul de cuvant cu respectarea urmatoarelor reguli:

Particularități privind drepturile copilului:

-nu vor fi divulgate informaţii cu privire la copii sub 16 ani aflaţi sub tratament decât cu acordul în scris al aparţinătorilor; informaţiile puse la dispoziţia mass-media în cadrul interviului vor ţine cont de dreptul la protejarea imaginii publice şi a vieţii intime, private şi familiale ale copilului în cauză; nu vor fi făcute publice informaţii cu privire la indicii care ar putea duce la identificarea copilului în vârstă de până la 14 ani în situaţia în care acesta a fost victima unei abuz sexual, abuz fizic sau psihic, sau a fost acuzat de comiterea unor infracţiuni sau martor la săvârşirea acestora.;nu se vor face referiri discriminatorii cu privire la originea etnică, naţionalitatea, rasa sau religia copilului precum şi un eventual handicap al acestuia.

Particularități privind demnitatea umană şi drepturile pacienţilor:

-declaraţiile referitoare la o persoană se vor face respectând drepturile şi libertăţile fundamentale ale omului; informaţiile cu privire la o persoană reţinută pentru cercetări, arestate sau aflate în detenţiese vor pune la dispoziţia mass-media numai cu acordul scris al persoanei; nu va fi dezvăluită în nici un fel identitatea unei persoane victimă a unei infracţiuni privitoare la viaţa sexuală cu excepţia cazului în care persoana a dat un acord scris; nu se vor face referiri discriminatorii la originea etnică, naţionalitatea, rasa sau religia unei persoane precum şi un eventual handicap al acestuia; rezultatul unei autopsii se vor pune la dispoziţia reprezentanților mass-media numai cu acordul familiei.

Situații epidemiologice particulare:

Accesul în incinta spitalului a reprezentanților mass-media în situații epidemiologice particulare(epidemie) se va face cu respectarea următoarelor reguli:informarea prealabilă a reprezentanților mass-media cu privire la situația epidemiologică;efectuarea triajului epidemiologic în vederea identificării persoanelor care prezintă semen sau simptome de boală; interzicerea accesului persoanelor la care se identifică suspiciunea unei infecții; accesul către secțiile clinice se va face cu lifturile destinate vizitatorilor; eprezentanții mass-media se vor echipa cu echipamente de protecție: botoşi, halat, mască; în zona de filtru se face dezinfecția igienică a mâinilor sub supravegherea personaluluimedical;se interzice accesul în saloanele cu pacienți.

Participarea personalului instituției la emisiuni radio-TV și acordarea de interviuri: managerul S.C.U. Focsani aprobă participarea personalului spitalului la emisiuni radio-TV, transmisii pe portaluri de ştiri on-line, acordarea de interviuri şi răspunsuri la întrebările mass-media. Personalul care participă la astfel de activități va fi consiliat către personalul de specialitatedin cadrul C.R.P.În situația în care subiectul relaționării cu mass-media nu are legătură cu activitatea S.C.U. Focsani, nu este nevoie de aprobare pentru participarea la astfel de activități.

Pe timpul activităților de relaționare cu mass-media, personalul S.J.U. Focsani trebuie să respecte prevederile codului de conduită al instituției. Atunci când reprezintă S.J.U. Focsani, în calitate oficială, personalul va respecta cu strictețe limitele mandatului de reprezentare încredințat de către conducerea instituției.